Sima Qian

**Sima Qian** (, Hovnaam **Zichang** ; *üm 145 v. Chr., † üm 90 v. Chr.) weer een chineeschen Historiker, Astroloog un Schriever uut de Tied vun de fröhe Han-Dynastie. He gellt wegen dat *Shiji* ( (), dat de Historie vun China vun den legennenhaften Gelen Kaiser bet to Sima Qian sien Tied ünner de Herrschop vun de Kaiser Wu Handi beschrivt, för de Begrünner vun de chineesche Historienschrieveree. As eerste chineesche Universaalhistorie weer dat *Shiji* noch bet in dat 20. Jhd. Vöörbild för de Historienschrieveree in’n chineeschsprakigen Ruum.

Sima Qian sien Vadder, Sima Tan, wull al ene vullstännige Historie vun China schrieven. He het man alleen een paar Vöörarbeiden fardig kregen, eerdat he doodbleev. Nadem dat Sima Qian den Posten as Historienschriever an’n Kaiserhoff arvt harr, maak he mit de Arbeid vun sien Vadder wieder. 99 v. Chr. is he man bi de Kaiser in Ungnaad fullen un keem in de Bredouille, üm dat he sik för den Generaal Li Ling, de för schüllig gull, dat de Feldtog gegen de Xiongnu feelslaan is, uutspraken harr. He kunn sik as Straaf uutsöken, of he hinricht oder kastreert warrn will un soch sik de Kastratschoon uut, dat he dat Shiji noch to Enn bringen kunn. Ook wenn Sima Qian allgemeen för siene Historienschrieveree bekannt is, wiest anner nableven Warken, dat he ook een talenteert Dichter un Prosaschriever weer.

Sima Qian weer sik al bewusst, dat sien Wark groten Inflood op de Nawelt hebben schull. He vergliekt dat Historienwark in dat Nawoord mit de Klassikers vun de chineesche Literatuur, so as dat *[[Guoyu]]* vun Zuo Qiuming, dat *[[Li Sao]]* vun Qu Yuan un De Kriegskunst vun Sunzi.

## Leven
Sima Qian keem in Xiayang in Zuopingyi (bi dat hüdige Hancheng in Shaanxi) op de Welt. Sien Geboortsjaar is sachtens 145&nbsp;v. Chr., na anner Borns man ook 135&nbsp;v. Chr. 

Üm 136&nbsp;v. Cht., kreeg sien Vadder an’n Kaiserhoff den Posten as *Taishi* (, ). 

De Posten as *Taishi* harr in de Hierachie vun’n Kaiserhoff een recht ringen Rang un harr de Opgaav den Klenner för dat Jaar to bereken un na de Astrologie günstige un ungünstige Daag to bestemmen.
Anner Opgaven vun de *Taishi* weren den Kaiser op Reisen to begleiden un wichtige Begevenheiden daaltoschrieven. 

Na sien egen Vertellens, kunn Sima Qian mit 10 de olen Schriften lesen un gull för enen goden tokümstigen Geleerten. Sima Qian sien Ümfeld weer vun de Konfuzianismus präägt un he bekeek de Historienschrieveree as een wichitgen Bestanddeel vun de kindliche Pietäät ( oder  *Pietäät* in de Sinn vun *[[Respekt]]* oder *Plichtgefööl*) in dat konfuziaansche Denken.

126&nbsp;v. Chr. reis de 20-jörige Sima Qian dör dat chineesche Riek vun de Han-Dynastie. Vun de Höövdstadt Chang’an (vundaag Xi’an) uut reis he eerstd na Süüd to över de Jangtsekiang bet in dat Königriek Changsha (vundaag Hunan), wo he de Stell an de Stroom Miluo besoch, wo de Dichter Qu Yuan in de Tied vun de strieden Rieken to Water gaan un sik verdrunken het. 

He besoch denn dat Grav vun de legendenhaften Herrschers Yu op den Barg Xianglu un de de Kaiser Shun in de Jiuyi-Bargen (vundaag bi Ningyuan in Hunan)
 

He maak sik denn wedder op de Weg na Noord to na Huaiyin (vundaag Huai’an, Jiangsu) dat Grav vun de Generaal Han Xin to seen, reis wieder na Noord to un besoch Qufu, de Heimaat vun Konfuzius.

## Serien un Theaterstücken
Sima Qian sien Leven weer Grundlaag för verscheden chineeschen TV-Serien un een Theaterstück

## Warkuutgave
;Hoogdüütsch
* *Aus den Aufzeichnungen des Chronisten* – *Shǐjì xuǎn* , 3&nbsp;Bänn. Verlag für fremdsprachige Literatur, Beijing 2016, ISBN 978-7-119-09676-6. Band&nbsp;1 un 2 översett  vun Gregor Kneussel, Band&nbsp;3 vun Alexander Saechtig.
;Engelsch
* *[[Shiji|Records of the Grand Historian of China]]* (= Records of Civilization. Band 65). Columbia University Press, New York 1961. (2 Bänn, översett vun [Burton Watson).
## Litteratuur
;Artikels
* Fritz-Heiner Mutschler: *Tacitus und Sima Qian. Eine Annäherung.* In: *[[Philologus]]*, Band 150 (2006), , S. 115–135.
* Fritz-Heiner Mutschler: *Tacitus und Sima Qian. Persönliche Erfahrung und historiographische Perspektive.* In: *Philologus*, Band 151 (2007), , S. 127–152.
* Fritz-Heiner Mutschler: *Sima Qian and his Western Colleagues: On Possible Categories of Description.* In: *History and Theory*, Band 46 (2007), , S. 194–200.
* J. R. Allen: "An Introductory Study of Narrative Structure in the *Shi ji*". In: *Chinese Literature: Essays, Articles, Reviews*, Bd. 3, Nr. 1, 1981, S. 31–61.
* J. R. Allen: "Records of the Historian". In: *Masterworks of Asian Literature in Comparative Perspective: A Guide for Teaching*, Armonk: Sharpe, 1994, S. 259–271.
* H. H. Dubs: "History and Historians under the Han". In: *Journal of Asian Studies*, Bd. 20, Nr. 2, 1961, S. 213–218.
* S. W. Durrant: "Self as the Intersection of Tradition: The Autobiographical Writings of Ssu-Ch'ien". In: *Journal of the American Oriental Society*, Bd. 106, Nr. 1, 1986, S. 33–40.
* G. R. Hardy: "Can an Ancient Chinese Historian Contribute to Modern Western Theory?". In: *History and Theory*, Bd. 33, Nr. 1, 1994, S. 20–38.
* J. L. Kroll: "Ssu-ma Ch'ien Literary Theory and Literary Practice". In: *Altorientalische Forschungen*, Bd. 4, 1976, S. 313–325.
* W. Y. Li: "The Idea of Authority in the *Shi chi*". In: *Harvard Journal of Asiatic Studies*, Bd. 54, Nr. 2, 1994, S. 345–405.
* B. Moloughney: "From Biographical History to Historical Biography: A Transformation in Chinese Historical Writings". In: *East Asian History*, Bd. 4, Nr. 1, 1992, S. 1–30.
* John Markley: *Peace and Peril. Sima Qian's portrayal of Han - Xiongnu relations*. In: Silk Road Studies XIII, Turnhout 2016, ISBN 978-2-503-53083-3.
;Monografien
* W. G. Beasley & E. G. Pulleyblank: *Historians of China and Japan*. In: Oxford: Oxford University Press, 1961.
* C. S. Cardner: *Traditional Historiography*. In: Cambridge: Harvard University Press, 1970.
* Stephen W. Durrant: *The cloudy mirror. Tension and conflict in the writing of Sima Qian.* Albany: State University of New York Press, 1995, ISBN 0-7914-2655-6.
* Grant Hardy: *Words of bronze and bamboo. Sima Qian’s conquest of history.* New York: Columbia University Press, 1999, ISBN 0-231-11304-8..

## Nettverwiese